விஞ்சிய சார்பு
[[கணிதம்|கணிதத்தில்]] '''விஞ்சிய சார்பு'''  (''transcendental function'') என்பது [[பல்லுறுப்புக்கோவை|பல்லுறுப்புக்கோவைகளைக்]] கெழுக்களாகக் கொண்ட [[பல்லுறுப்புக்கோவைச் சமன்பாடு|பல்லுறுப்புச் சமன்பாடுகளை]] நிறைவு செய்யாத ஒரு [[சார்பு]]. இவ்வகையில் விஞ்சிய சார்புகள் [[இயற்கணிதச் சார்பு|இயற்கணிதச் சார்புகளிலிருந்து]] மாறுபடுகின்றன. ''இயற்கணிதச் சார்புகள்'', பல்லுறுப்புக்கோவைகளைக் கெழுக்களாகக் கொண்ட பல்லுறுப்புச் சமன்பாடுகளை நிறைவு செய்யும்.&lt;ref&gt;E. J. Townsend, ''Functions of a Complex Variable'', BiblioLife, LLC, (2009).&lt;/ref&gt; விஞ்சிய சார்புகளை கூட்டல், கழித்தல், பெருக்கல் மற்றும் மூலம் காணல் ஆகிய இயற்கணிதச் செயல்களால் ஆக்கப்பட்ட ஒரு முடிவுறு தொடர்முறையாக எழுதுவது இயலாது என்பதால் இவை இயற்கணிதத்தையும் விஞ்சுகின்றன எனக் கூறலாம்.
 
 [[அடுக்குக்குறிச் சார்பு]], [[மடக்கை|மடக்கைச் சார்பு]] மற்றும் [[முக்கோணவியல் சார்புகள்]] விஞ்சிய சார்புகள்.
 
 முறையாகக் கூறுவதென்றால் [[மெய்யெண்]] அல்லது [[கலப்பெண்]] [[மாறி|மாறிகள்]] ''z''&lt;sub&gt;1&lt;/sub&gt;,…,''z''&lt;sub&gt;''n''&lt;/sub&gt; -ல் அமைந்த [[பகுமுறைச் சார்பு]] ƒ('''''z''''') ஒரு விஞ்சிய சார்பாக இருக்க வேண்டுமானால்  ''n''&amp;nbsp;+&amp;nbsp;1 functions ''z''&lt;sub&gt;1&lt;/sub&gt;,…,''z''&lt;sub&gt;''n''&lt;/sub&gt;,&amp;nbsp;ƒ('''''z''''') ஆகிய ''n''&amp;nbsp;+&amp;nbsp;1 சார்புகள் [[இயற்கணிதச் சாராமை|இயற்கணிதச் சாரா]] தன்மை கொண்டிருக்க வேண்டும்.&lt;ref&gt;M. Waldschmidt, ''Diophantine approximation on linear algebraic groups'', Springer (2000).&lt;/ref&gt; அதாவது சார்பு ƒ, [[களம் (கணிதம்)|களம்]] '''C'''(''z''&lt;sub&gt;1&lt;/sub&gt;,…,''z''&lt;sub&gt;''n''&lt;/sub&gt;) -ன் மீது [[இயற்கணிதச் சாராமை|விஞ்சியதாக]] இருக்க வேண்டும்.
 
 ==சில எடுத்துக்காட்டுகள்==
 கீழேதரப்பட்டுள்ள சார்புகள் அனைத்தும் விஞ்சிய சார்புகள்.
 
 :&lt;math&gt;f_1(x)=x^\pi \ &lt;/math&gt;
 
 :&lt;math&gt;f_2(x) = c^x, \ c \ne 0, 1&lt;/math&gt;
 
 :&lt;math&gt;f_3(x)=x^x \ &lt;/math&gt;
 
 :&lt;math&gt;f_4(x)=x^{\frac{1}{x}} \ &lt;/math&gt;
 
 :&lt;math&gt;f_5(x)= \log_c x, \ c \ne 0, 1&lt;/math&gt;
 
 சார்பு &lt;math&gt;f_2&lt;/math&gt; -ல் c -க்குப் பதிலாக இயல்[[மடக்கை]] அடிமானம் &lt;math&gt;e&lt;/math&gt; பிரதியிட &lt;math&gt;e^x,&lt;/math&gt; விஞ்சிய சார்பாகக் கிடைக்கிறது. இதேபோல c = &lt;math&gt;e&lt;/math&gt; என &lt;math&gt;f_5&lt;/math&gt; -ல் பிரதியிட இயல்மடக்கை &lt;math&gt;\ln x&lt;/math&gt; விஞ்சிய சார்பாகக் கிடைக்கிறது.
 
 ==இயற்கணிதச் சார்புகளும் விஞ்சிய சார்புகளும்==
 மடக்கை மற்றும் அடுக்க்குக்குறிச் சார்புகள் விஞ்சிய சார்புகளுக்கு எடுத்துக்காட்டுகள். விஞ்சிய சார்பு என்ற பெயர் பெரும்பாலும் முக்கோணச் சமன்பாடுகள் [[சைன் (முக்கோணவியல்)|சைன்]], [[கோசைன் (முக்கோணவியல்)|கோசைன்]], [[டேன்ஜெண்ட் (முக்கோணவியல்)|டேன்ஜெண்ட்]] ஆகிய மூன்று சார்புகளையும் அவற்றின் [[தலைகீழிச் சார்புகள் (முக்கோணவியல்)|தலைகீழிச் சார்புகள்]] [[கோசீக்கெண்ட் (முக்கோணவியல்)|கோசீக்கெண்ட்]], [[சீக்கெண்ட் (முக்கோணவியல்)|சீக்கெண்ட்]] மற்றும் [[கோடேன்ஜெண்ட் (முக்கோணவியல்)|கோடேன்ஜெண்ட்]] மூன்றையும் குறிப்பதற்குப் பயன்படுத்தப்படுகிறது.
 
 விஞ்சிய சார்பாக இல்லாத சார்பு இயற்கணிதச் சார்பாக அமையும். [[விகிதமுறு சார்பு|விகிதமுறு சார்புகளும்]] [[வர்க்கமூலம்|வர்க்கமூலச்]] சார்புகளும் இயற்கணிதச் சார்புகளுக்கு எடுத்துக்காட்டுகளாகும்.
 
 இயற்கணிதச் சார்புகளின் எதிர்வகைக்கெழு காணும்போது விஞ்சிய சார்புகள் கிடைக்கின்றன. [[அதிபரவளையத் துண்டு|அதிபரவளையத் துண்டின்]] [[பரப்பளவு]] காணும்போது [[பெருக்கல் நேர்மாறு|தலைகீழிச் சார்புகளிலிருந்து]] விஞ்சிய சார்பான மடக்கைச் சார்பு கிடைக்கிறது.
 
 ==மேற்கோள்கள்==
 {{reflist}}
 
 
 [[பகுப்பு:சிறப்புச் சார்பியங்கள்]]